

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 18.04.2025**

Autoriteti i Konkurrencës i Republikës së Kosovës, mbështetur në nenet 11, 13, 17.3, të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, me datë 14 Qershor 2022, dhe Udhëzimit Administrativ 02/2023, Për Procedurën e Parashtrimit të Kërkesave për lejimin e Përqendrimit dhe Kriteret për Konstatimin e Përqendrimit shpallë këtë:

NJOFTIM I PËRQENDRIMIT

Autoriteti i Konkurrencës i Republikës së Kosovës me datë: 01.04.2025, me Nr. Prot. 154/25-11/H ka pranuar kërkesën për Njoftim të Përqendrimit, lidhur me marrjen e kontrollit të vetëmnga Perutnina Ptuj d.o.o., mbi ndërmarrjen target UVESA.

Njoftimi për Përqendrim është i bazuar në Marrëveshjen për shitblerjen e aksioneve, të lidhur ndërmjet palëve.

Perutnina Ptuj d.o.o., është ndërmarrje e krijuar dhe e organizuar, sipas ligjeve të Republikës së Sllovenisë, me numër të biznesit: 514196600, me adresë në, Potrceva cesta 10, 2250 Ptuj, Slloveni. E njëjta operon në shitjen e mishit të shpendëve dhe produkteve të mishit të tyre, kryesisht brenda tregjeve vendase, duke shfrytëzuar kapacitetet e prodhimit personal. Shumica e produkteve të saj shpërndahen përmes kanaleve të ndryshme, duke përfshirë distributorët, në një sërë vendesh si Kosova, Mali i Zi, Gjermania, Zvicra, Italia, Suedia, Spanja, Shqipëria, Britania e Madhe, Hungaria, Holanda, Irlanda, Sllovakia, Danimarka, SHBA dhe tregje të tjera, me shitje të herëpashershme. Perutnina është pjesë e MHP Group, një grup ndërmarrjesh kryesisht aktive në Lindjen e Mesme dhe Ukrainë. MHP qëndron si prodhuesi dhe eksportuesi më i madh i pulës në Ukrainë. Ndërmarrja e cekur më lartë, është e specializuar në rritjen e pulave, duke përfshirë kultivimin e drithërave, së bashku me aktivitete të tjera bujqësore, si prodhimi i mishit dhe produkteve të sallamit, si dhe prodhimi i produkteve të mishit të gatshëm për t'u ngrënë. Perutnina Ptuj d.o.o., dhe grupi i ndërmarrjeve të saj nuk kanë një entitet të regjistruar në Republikën e Kosovës, por janë prezent përmes shitjeve, bazuar në Marrëveshjen e Distribuimit me Kosomonte Foods Sh.P.K (blerësi).

UVESA, është ndërmarrje e krijuar dhe organizuar, e cila funksionon sipas ligjeve të Spanjës, me adresë të regjistruar në, Carretera de Zaragoza, KM 96, 2, Tudela, 31500 - Navarra (Spanjë), e inkorporuar për një afat të pacaktuar, e regjistruar në Regjistrin Tregtar të Navarrës (Spanjë). E njëjta është një prodhues ushqimor spanjoll, kryesisht aktiv në industrinë e shpendëve, derrave dhe ushqimit të kafshëve. Më konkretisht, ndërmarrja e synuar është aktive në fushat mëposhtme: rritjen e derrave, prodhimin dhe shpërndarjen e mishit të shpendëve, prodhimin e ushqimit të kafshëve, punën në thertore industriale të shpendëve dhe në prodhimin e mishit të përpunuar të pulës (targeti).

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë, Rr. Migjeni, kati VI [ish objekti i bankës së Lubjanës], Nr. tel :+381 /0/ 38 200 10982, apo në email adresën: info.konkurrenca@rks-gov.net, në afat prej 15 ditëve nga dita e publikimit në webfaqe të AKRK-së.